
[image: ]          Stimulente pentru angajarea elevilor şi studenţilor pe perioada vacanţei

        
        Agenția Judeteana pentru Ocuparea Forței de Muncă Vrancea reamintește faptul că firmele care angajează în perioada vacanței elevi sau studenți pot beneficia de un stimulent financiar lunar egal cu 50% din valoarea indicatorului social de referință (ISR) al asigurărilor pentru șomaj și stimulării ocupării forței de muncă (valoarea ISR este de 660 lei).
Stimulentul financiar se poate acorda pentru o perioadă de maximum 60 de zile lucrătoare într-un an calendaristic, pentru fiecare elev şi student pentru care s-a încheiat contract individual de muncă. Diferenţa dintre stimulentul lunar acordat şi salariul realizat se suportă de către angajator din fonduri proprii.




     
Beneficiază de stimulentul financiar lunar prevăzut mai sus angajatorii care încadrează în muncă elevi şi studenţi în baza:
a) unui contract individual de muncă pe durată determinată, egală sau mai mică decât durata vacanţei, încheiat în condiţiile legii, cu normă întreagă sau, după caz, cu timp parţial;
b) unui contract de muncă temporară, numai dacă durata misiunii de muncă temporară este egală sau mai mică decât durata vacanţei.
În cazul tinerilor în vârstă de până la 18 ani, contractul individual de muncă încheiat cu durata timpului de muncă de 6 ore pe zi şi de 30 de ore pe săptămână se consideră încheiat cu normă întreagă.
Pentru a beneficia de acordarea stimulentului financiar, angajatorii trebuie să încheie o convenţie cu AJOFM Vrancea, respectiv a municipiului Bucureşti, în termen de 30 de zile de la data angajării elevilor/studenţilor.
Nu beneficiază de stimulentul financiar:
– angajatorii care încadrează în muncă elevi şi studenţi anterior datei de începere a vacanţei stabilite potrivit legii, pentru elevii şi studenţii respectivi;
– angajatorii care au beneficiat, pentru elevii şi studenţii respectivi, de stimulentul financiar prevăzut în lege pentru o perioadă de 60 de zile lucrătoare în cursul anului calendaristic.
Pentru obținerea de informații suplimentare, angajatorii interesaţi se pot adresa agenţiilor judeţene pentru ocuparea forţei de muncă, respectiv agenției municipiului București, ale căror date de contact sunt disponibile pe site-ul www.anofm.ro.

                                                 Serviciul Comunicare AJOFM VRANCEA

[bookmark: _Hlk189812869][bookmark: _Hlk189812870][bookmark: _Hlk189812892][bookmark: _Hlk189812893][bookmark: _Hlk189813241][bookmark: _Hlk189813242]AGENŢIA JUDEŢEANĂ PENTRU OCUPAREA FORŢEI DE MUNCĂ VRANCEA 	[image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO]
B-dul Unirii, Nr. 53A, Cod Poştal 620090, Focşani
Tel.: +40237 224677;+40237 224678; Fax: +40237 239059 		[image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO][image: Description: AJOFM VRANCEA =-= 9001_RO]
e-mail: ajofm.vn@anofm.gov.ro; vrancea@anofm.gov.ro
www.anofm.ro ;   www.facebook.com/AJOFMVN

image1.png
Beneficii pentru angaja
~ elevilor si studentilor.





image2.jpeg
O @

ANOENN\




image3.png
MINISTERUL MUNCII
FAMILIEL, TINERETULUI SI SOLIDARITATII SOCIALE





image4.jpeg
AGENTIA JUDETEANA PENTRU
OCUPAREA FORTEI DE MUNCA VRANCEA

Organizatie cu
Sistem de Management al Calitatii
Certificat

ISO 9001

Certificat 9495.13 C





